als_Latn dik_Latn sag_Latn
Në një ndeshje ku spikatën rastet e shumta të humbura nga ana e të dyja formacioneve u nevojit një gol rokambolesk për t’i dhënë fitoren Barcës.
Fitore e vuajtur por shumë e rëndësishme e Barcelonës ndaj Valencias, ku vendosi një gol i Busqutes në sekondat e fundit të ndeshjes, që i dha një sukses të rëndësishëm blaugranave, të cilët nuk humbasin kështu terren ndaj Realit kryesues. Në një ndeshje ku spikatën rastet e shumta të humbura nga ana e të dyja formacioneve u nevojit një gol rokambolesk për t’i dhënë fitoren Barcës, që u duk sikur rrëshkiti në “Mestalla”.
Pavarësisht se kishte hedhur në fushë tredhëmbëshin Messi-neymar-Suarez, Barca nuk ishte konkrete përpara portës dhe për faj të Suarezit, që humbi një rast të artë në pjesën e parë, kur një asist perfekt të Neymarit e përplasi në trupin e portierit Alves.
Qesharak u bë ndërkohë Otamendi në minutën e 20-të, që pasi goditi Neymar, simuloi sikur ishte goditur ai nga ana e brazilianit. Barcelona megjithatë vështirësinë e kishte në dërgimin e topit në rrjetë, ku prania e Suarezit duket se ka prishur ekuilibrat e krijuar në muajt e parë nga Enrique.
Në pjesën e dytë uruguajani, arriti të realizonte, por goli dhe pse i rregullt u vlerësua në pozicion jashtë loje nga anësori. Bravo në krahun tjetër, në më shumë se një rast bëri heroin duke mbajtur të paprekur portën. Gjë që nuk e bëri dot Alves në minutën e 93-të, kur pasi priti një top të pabesueshëm u ndal përpara goditjes së Busqutes.
Me këtë gol dhe një send të fortë të hedhur drejt Messit, u mbyll sfida e “Mestallas” me Barcelonën që mori një sukses të rëndësishëm.ssport
als_Latn als_Latn als_Latn als_Latn als_Latn als_Latn